Imtella' Settembru 13, 2021 - Aġġornata 13 Ta' Settembru, 2021 7:51am Raġel jinsab fil-periklu tal-mewt wara li dal-lejl kien involut f'inċident fil-Ħamrun. Il-Pulizija qalet li kienet infurmata bl-inċident fi Triq il-Kbira San Ġużepp għall-ħabta tal-00.15am. Mill-ewwel stħarriġ tal-Pulizija irriżulta li raġel, li l-identità tiegħu għadha mhux magħrufa, safa' milqut minn Toyota Passo li kienet qed tinstaq minn Ingliż ta' 27 sena li joqgħod l-Isla. Il-vittma ngħata l-assistenza minn tim mediku u ttieħed l-Isptar Mater Dei b'ambulanza. Aktar tard hu ġie ċċertifikat bi ġrieħi serji. Bil-każ ġie infurmat il-Maġistrat tal-Għassa Leonard Caruana li ħatar inkjesta, filwaqt li l-investigazzjonijiet tal-Pulizija għadhom għaddejjin. Dan kien it-tieni inċident tax-xorta dal-lejl, fejn raġel spiċċa fil-periklu tal-mewt wara li ttajjar. Ara wkoll: Fil-periklu tal-mewt wara li ttajjar minn mutur li baqa' sejjer